6

ISIGIDIMI SAMAXOSA, APRIL 1, 1875.

uyakufundiswa imisebenzi emininzi emikulu kanjalo engapumelisayo ukuba ungumntu omhlope, kanti ko ntsundu akumncedi luto oko kufunda, ngokuba ndiva ngati kutiwa abantu abafundileyo bagqitwa ngaba bomvu kanti nasi isixakaniso kofundileyo. Ulumkile, uyazi ukuti ngomsebenzi otile kufunyanwa imali etile. Kuti ke akuqashwa ngomhlope afumane nganeno asuke acubuke namatambo akubala imali etsaliweyo ngakuye. Yilonto le ibanga abantu abantsundu ukuba babenje. Ngokuba efundiswe ukubaza, nokuba kutunga izihlangu, nokuba zibulukwe nokuba yiyipina enye into uya kuhlala enganeno.

Andinaku zitini izinto ekungancedi nto kuti ukuzifunda. Lomntu uti abuyele kwakwezondlu zinjalo ukohlwe kukwaka ngenxa yokuswela imali; ngokuba ingcibi yomntu omhlope ibiza kakulu kanti akayi fumani lomali nxa asebenzayo. Ukutsho ke ndilinganisela lomsebenzi bendiyi bala uyifunde kunye nomhlope umntu akusokuze nilingane.

Johannes Songelwa.

Grahams Town, March 10, 1875.

Heke. W. Notanyela Somngesi, nditi kuwe idira’ra lako lifikile eliya ubundipa Iona ngesisa sobuntu obumnyama. Ndandililindele ukuba liyakufika ngenqwelo yenkabi, kanti hai, liyakufika ngeposi. Nditi ke asikuko nokuba laubasa ixesha elide lomlilo walo, ufudumele ; kwanotutu Iwalo Iwaba luncedo emfazini warn. Nditi ke ukuteta into engenyaniso akulungile kuba wena akuzange undipe nkuni, kupela wena wafumana wenza into enjengokuba nanamhla usiti kuminyelelwa ama- selwa ngenxa yam, uteta into engekoyo.

Nditi ke kupina apo ndandiyekona ngapandle ndingenamali?

Ntozini Ntshona.

Morley Station, March 12, 1875.

Kuwe Mhleli we *Sigidimi Samaxosa,* ndiyacela ukuba undifakele amazwana ambalwa kwelo pepa lako. Kekwako into embi esiyibonileyo apa. Amadodana. amabini abehamba epikisana ngendlela, yati enye yile indlela, yati enye hai yile, axela indlela ezimbini. Ade aqumbisana kulonto aya enkosini, wati omnye ndiyakurola inkomo ndiyakumbulala, waselesuka kwa oko omnye ebinza kulo ubesiti uza kumbulala, wampangela ukumbinza, watsho ebunzi. Umkonto wasalela ebunzi utenqi, bade abantu noko baurola bagoduka naye, akabinantsuku wafa.

Enye into embi, ehle ngo February 22, 1875. umfo otile wasa inkomo zake emzini otile, kanti kulomzi kuko isikohlakali esihamba nomfazi wake, samema abanye baya kumlalela endleleni bamfumana xa agodukayo, bambeta; bati ukumgqibela bamfaka induku ngapantsi yazakupumela ngapezulu, wafa kwangobobusuku, bamtwala kwangobobusuku, bafika endlwini yake bamlalisa selefile kwada kwasa, wabonwa kusasa lusapo lwake, lwaxela ebantwini. Esisikohlakali site sakubuzwa sasesizixela ngokuzimela, siyafunwa asikafunyanwa nangoku. Ute lomfazi kanti bebe hlangene nelibedengu lake, ngokuba umfazi ubeyicekisa indoda yake etanda lona. Kwadliwa imizi emitatu ngesosizatu.

Enye intwana ekwambi umfazi otile wanukwa watshiswa ngamatye wahlala intsuku ezimbalwa wabuba.

J. Q. Manya.

Rabula Mission Station, March 23, 1875.

Nkosi yam, Mhleli we *Sigidimi* zungadinwa kukusa ndivele kwelipepa, kuba kutiwa lelabomtina ukubizwa kwalo. Ukutsho ke kodwa ndikatazwa zindatyana ezingepi, zentlanganiso yomnyaka ebihle apa ngo 22 ka March. Kodwake zona intshumayelo ziqalwe kwange Cawa ngo 21. Kwatetwa kunene ngendawo zemvuselelo yoku-

hambela pambili emsebenzini wo Sombawo U- Gquma barwaqele, U-Timla betuke. Abafundisi ebesibacelile bebeba 5, aba, U-Rev. R. Birt, F. Kayser, J. Lwana, Jas. Mjila, B. Mama, nokoke bangafikelelanga bonke ngenxa yalemvula yolwesihlanu nezinye imbangi ezite zenzeka; umasendisitike abebeko ngo Rev. J. Harper, B. Mama no W. Gqoba, kwakuko abazalwana, Amalawo iremente ka Rev. F. Kayser, base K. K. Hoek, nabase Qonce baka Rev. J. Harper, kwakusekuyi- nto emnandi kunene, kuse kungamaqolo aba- ntu, yaye imiti isapuka yinyama, kuba impahla ehambayo eroliweyo 30 iyonke yaye inqu yemale £7 3s 9d yezipungo yokuxasa abantu bonke nabasemizini. Masendisitike ukuqupa yangena intlanganiso, yavulwa ngeculo elavunywa kamnandi, labeta zaxwileka kanye intliziyo zetu, kwalekelwa ngomtandazo ekwacelwa omnye wabadala. Kugqityiweke oko, u-Mongameli u-Rev. J. Harper utete amazwana ambalwa esiti wobuye atete akuyiva i-report yonyaka we 1874. Ndisukileke ndayicaza njengokuyazi kwam. Emasendisiti ukuyenza kwam mfutshane, kuba asindim ndedwa obalelayo kwelipepa, sendingena emalini epumileyo kuleremente ngendlela ngendlela. Nditike imali yalonyaka evele ngetikite £7510s 6d ngeyomnyaka enikwa ngabantu £24 10s 8d ehlanganiswa ngesabata £5 12s 6d eyokufunda kosapo £4 1s; eyendlu entsha yetyalike £40. Hai! mandingagunqi masendisiti iyonke £207 4s. 8d. Ecitiweyo kulomali ngezinto, ngezinto £142 7s. 6d. eseleyo £64 17s. 2d. Kunjaloke ubume betu apa E-Rabula. Okukwenjenjeke makowetu sinihlabela umkosi, kuba singabantwana abasakasayo kuwo lomsebenzi we Nkosi yetu U-Yesu Kristu. Sicelake kuni izandla, ngoku kodwake kulento ndizakuyikankanya. Kambe yena umntu owake weza apa E-Rabula uyazi okokuba asikabinayo indlu efanelekileyo apo singambedeshela kona U-Tixo sisafumbalele kwixotyongwana elingqukuva, intoke leyo esoti mhla kushushu ibe simfiyoco, ukohlwe nokushumayela kamnandi kuyo. Sada nge 1874 kwangentlanganiso enje saba pantsi kwesinquma ngenxa yobuninzi babantu. Sitike sincedeni ziremente zakowetu, sifuna ukwaka ixotyongwana nati, njengezinye izizwe. Kambeke nati asiyekile ukubutyabutya ukulinga ukuhlanganisa imali yokwaka indlu leyo kuba umntu wonke isiko lake yinto efuna ukunceda umntu olinga ukuzinceda. Ke nantsi eyetu imi- gudwana tina ntwana zangapandle, ziti ukuze zi- bone iso lemali zibe zise izimba, nombona, noku- ni zinga sebenzi banini, nalike iqalo letu sodwa apa. Imali eroliweyo ndawonye nezitembiso £421 10s. 2d. andikagqibike mnumzetu ukuwagquma ndiwazinge lomaqonqo akowetu, ndobuy endikwazise ngelinye ilixa, xa inani selilonke, yabona! koko sibancinana kuba lento ukuzalwa wedwa ngumlu wanyama, unyanisile umxosa ukutsho. Ngendiba nditi kuwe inkomo ziyatshisana, ziwile inkomo, igusha, ibokwe, imali, zabantwana babantu befuna ityalike. Uyeva? Nditike makowetu ibambene ngazo E-Rabula, telelani, ncedani makowetu satshabalala, sizintangatwana ngazinye, makuvele nelawo lentaba mziwakowetu. Selu- ndixolela nkosi yam andizenzi bendingafuni ku- ntyuntya, ndigqitwe yimivuyo yokunga ndingakupa ezindaba ukuze ndaziwe ngamakowetu ingxakeko endipakati kwayo hleze kusike imfesane konyana nentombi zabantu, ngokukodwa abazelweyo ngokutsha ngomoya ka Tixo, mhlaumbi bosivelela kulegxakeko sibabikela yona. Makowetu ukuba Inkosi iyavuma sifuna ukuqala izitena zayo ngobubusika, ncedani. Ndipela ngombuliso kuni nonke.

W. Gqoba.

ABAZELWEYO.

E-Mnyameni (Alexandria) U-Mrs Elizabeth Vuso ubeleke umntwana oyintombazana ngosuku lokuqala ku February.

EZAMANYE AMAZWE.

Iparlamente yamangesi ivulwe ngomhla 5 ka February.

E-Cuba—I-Government yase Cuba ivukelwe liqela elitile labantu bayo.

Uboya—Ixabiso loboya belihlile E-England- ukunduluka kweyokugqibela imikombe.

Pakati kwezinto ekukankanyeka ukuba ziza kuxoxwa yi parlamente yamangesi pesheya kuko nendaba ka Langalibalele.

U-Mr. Fuller owatunywa apa ukuba aye kufuna abantu abangeza kusebenza apa besuka pesheya ngoku use Scotland apo abafuna kona.

E-Berlin ese Prussia kunguliselelwa ukutu- nyelwa amadoda aza kuza kuhlola umpakati we Africa. Aza kupatwa ngu Captain Von Home- yer.

Iteleskope engummangaliso—I-Govarnment yase Austria icele U-Mr. Grubb wase Dublin ukuba ayenzele iteleskope eyakudla £8,000. Iya kutabata iminyaka emine ukwenziwa.

Unyana we Nkosazana—Abaleseshi betu baya kuvuya ukuva ukuba U-Prince Leopold, unyana omncinane we Nkosazana, ubuye wazuza uku pila noko ebeseleke wade wancanywa.

Amadoda aya kuhlola ilwandle namazwe akufupi ne North Pole, atunywa luhlanga lwamangesi, ayakusuka ngo June nokuba ngu July aze abu- yengomnyaka we 1877 mhlaumbi ngowe 1878

E-Spain, ilizwe legazi, isaya ivuka ngokuvuka imfazwe, akukabiko namatemba okuba iza kuso ndela ekupeleni. Omiswe ukuba abe yinkosi kona ngoku ngu Alfonso Weshumi elinesibini.

Abantu abanduluke E-Great Britain ngomnyaka 1873, ukuya kuma nokuya kufuna umsebenzi kwamanye amazwe babe 301,612. Abamke baya E-United States babe 233,073 , abaya kwi British North America 37,208 ; E-Australia 26, 428; kwezinye indawo 13,903. Xa besahlulwa- hlulwa ngokwentlanga zabo bebemi ngoluhlobo, Amangesi 123,343; Ama Scotch 23,360 ; Ama Irish 83,692, abezinye intlanga 72,198.

Inkosi yase Persia—Inkosi yase Persia esasike sakubika ukuhambela kwayo E-England, nakwa manye amazwe ase Europe, ite yakufika ekaya yabala incwadi ebalisa ngokuhamba kwayo. Iti ke ukubalisa nge London:—“ Kunqabile ukuxela ngamazwi ubuninzi babantu nokuhamba kakuhle kwezinto zalomzi; ukuxela ubukulu bawo, indlela zenqwelo zomlilo apo ezonqwelo kuseloko zingumtya, zisiya kumacalana onke nokuxela ukuquma-komsi wamaziko okukanda izinto ngezinto. Amacala omabini endlela ungafika ezele tu ngamadoda, nabafazi, nabantwana. Yinyakanyaka engati zimbovane. Kwaba kusoloko ndite ndabulisa ngezandla nangentloko; singapeli isihlwele esize kundibona. Ubuninzi babantu bakona kutiwa bangapezu kwezigidi ezitatu. Ukutandeka kwabafazi bakona andikulibalanga. Ukubekeka kwabo ukuzola kwesimilo sabo, nokupakama kwabo ngendlela zonke ungakubona kwase mehlweni nasebusweni. Owase mzini ubehle abone ukuba okwenene sisizwe esisikelelwe ngamandla nokuqonda nobulumko nokukanya, sizipiwa ezonto yi Nkosi yetu zonke.” Iti ke lonkosi xa iseliteta ngesizwe sonke sama- ngesi. “ Ukuzipata koluhlanga nazo zonke into zalo asikuko nokuba kuyabukeka; bahleli ngo- kutandekayo. Bazinkosi kuzo zonke ezinye intlanga ngobuninzi babantu, nangobutyebi, nokurweba kwamanye amazwe, nokucokiseka kwemisebenzi yabo.”

Ama Arabia namahashe—Ama Arabia asinto ake ayenze ukubeta ihashe. Ayaqonda ukuba ububele busebenza ngapezu komsindo. Isiqamo soko kukuba ungafika ihashe lakona limazi umnini lo nangelizwi, lisiti ukuba limve